
**Igizo Kuhusu Jitihada Kuhimili na Kukabili Mabadiliko ya Tabianchi: Nchi zilizoendelea**

**Kwa: Wasemaji Wakuu kutoka Nchi zilizoendelea**

(Marekani, Canada, Umoja wa Ulaya, UK, Japan, Urusi and Jamhuri za zamani za Soviet, Korea ya Kusini, , Australia, New Zealand)

**Yahusu: Maandalizi ya Kilele cha Mabadiliko ya Tabianchi**

****

Karibu kwenye Mkutano mkuu wa jitihada kuhimili na kukabiliana na Mabadiliko ya tabianchi. Katibu Mkuu wa Umoja wa Mataifa (UN) amekualika wewe na viongozi kutoka makundi yote muhimu ili kufanya kazi kwa pamoja kikamilifu ili kuyakabili mabadiliko ya tabianchi. Katika Mwaliko huu, Katibu Mkuu wa Umoja wa Mataifa [amenukuliwa](https://www.un.org/sg/en/content/sg/speeches/2019-09-23/remarks-2019-climate-action-summit) akisema: “Jitihada za haraka kuhimili na kukabiliana na Mababiliko ya tabianchi ni mbio zilizotushinda, lakini ni mbio tunazoweza kuzishinda…Sayansi ya kweli…inathibitisha kuwa ongezeko la joto zaidi ya nyuzi joto 1.5 hupelekea madhara makubwa kwa mfumo ekolojia unaotuhifadhi…Vile vile, Sayansi inatudhihirishia kuwa bado hatujachelewa. Inawezekana…Lakini kunahitajika mageuzi ya kimkakati kwa kila hali ya kijamii-kwa jinsi vile tunavyozalisha chakula, tunavyotumia ardhi, matumizi ya nishati katika usafirishaji na kuendesha uchumi…Kwa kushirikiana pamoja, hatutamuacha mtu nyuma.”

Lengo kuu la mkutano huu ni kuandaa mpango wa kudhibiti ongezeko la joto duniani kwa kiwango kisichopungua nyuzi joto 2 Centigredi [nyuzi joto 3.6 Farenhaiti], kwa kiwango cha juu zaidi kabla ya viwanda na kupigania libaki nyuzi joto 1.5 Centigredi [nyuzi joto 2.7 Farenheiti], matarajio ya kimataifa kama yalivyoidhinishwa katika Makubaliano ya Paris kuhusu Mabadiliko ya Tabianchi. [Tafiti za kisayansi](https://www.ipcc.ch/report/ar5/syr/) zipo wazi: ongezeko la joto duniani zaidi ya kiwango cha ukomo huu kitapelekea madhara makubwa na madhara yake yasiyorekebishika kiasi cha kuhatarisha afya, ustawi na Maisha ya watu kwa Mataifa yote.

Mnawakilisha nchi zilizoendelea duniani kama ilivyo orodheshwa hapo juu. Jumla ya idadi ya watu kwa ujumla wa nchi zenu zote una tengeneza asilimia 17 (17%) ya idadi ya watu wote duniani, hutengeneza asilimia 60 (60%) ya uchumi wote uliopo wa dunia, na zimekuwa na pato kubwa la taifa kwa kila mtu (GDP).

Vipaumbele vyako vya kisera vimeorodheshwa hapa chini, hata ivyo unaweza pendekeza, au kuzuia sera yeyote ile iliyopo.

1. **Toa ruzuku kwenye nishati mbadala (kama vile, nishati ya jua, nishati ya upepo, nishati ya jotoardhi, nishati ya maji, na nishati hifadhi).** Tasnia ya nishati jadidifu inakua kwa kasi sana ila bado inatengeneza sehemu ndogo ya usambazaji wa nishati duniani. Ruzuku itasaidia ukuaji wa tasnia hizi, kutengeneza ajira katika Nchi zako (ikiwa kama utaweza kutoa nafasi ya uboreshaji wa nishati ya jua, Nishati ya upepo, na Uboresheji wa teknolojia ya betri katika Nchi zilizo endelea). Mfumo wa uhifadhi nishati (kama vile, betri, uhifadhi nishati ya jotoardhi, usukumaji wa maji) kwa ajili ya uzalishaji wa Umeme hufungua njia kwa ajili ya nishati mbadala kama vile Nishati ya Upepo na Nishati ya Jua kujumuishwa katika mfumo wa Nishati wakati huo huo utoaji wa Nishati ya umeme ukiendelea katika mzunguko wake wa kawaida.
2. **Kupunguza ukataji wa misitu.** Ukataji wa misitu (miti) uliokithiri duniani hutokea katika ukanda wa misitu ya kitropikana wa Nchi zako ikujumuisha bonde la Amazoni, Kusini na Kusini mashariki mwa Asia na Afrika. Kulinda Misitu kunaweza kupunguza gesi joto sambamba na kuhifadhi bioanuwai na kuhifadhi usambazaji wa maji.
3. **Fikiria urejeshaji misitu/upandaji wa Miti.** Upandaji miti ni ustawi wa misitu mipya katika ardhi isiyokuwa na miti; pengine ni ardhi ambayo awali iliharibiwa kwa ukataji wa miti au uharibifu wa mazingira. Ikiwa kama itatekelezeka kwa kiwango kikubwa, upandaji miti utaweza kutumia ardhi ambayo ingeweza kuhitajika katika kilimo cha mazao au ufugaji wa mifugo hivyo kuongeza gharama za manunuzi ya chakula. Fikiria ni kiasi gani cha ardhi kinaweza hitajika kwako kisera katika upandaji miti na makundi mengineyo.
4. **Kupunguza uzalishaji wa gesi ya methane, oksaidi ya nitrous, na gesi joto nyinginezo.** Hewa ukaa (CO2) ni gesi joto inayo ongoza, sanjari ya hivyo gesi joto nyinginezo kwa sasa zinachangia robo ya uzalishaji wake. Gesi joto izi zinajumuisha Methani (CH4), Nitrous Oksaidi (N2O) na kiwango kingi cha kloroflourokaboni na aina nyinginezo za muunganiko wa Flourine (zifahamikazo kama gesi F). Chembe chembe kwa chembe chembe nyingi zisizokuwa za hewa ukaa (Non-CO­2) huchangia makumi, mamia na zaidi ya hata maelfu ya ongezeko la joto duniani mahususi hasa kwa karne ijayo kuliko hata hewa ukaa yenyewe (CO­2). Ingawa kiwango chake ni kidogo ila zinaongezeka kwa kasi sana.
5. **Amua ikiwa utawekeza katika Tafiti na Maendeleo kwenye chanzo kipya cha nishati isiyozalisha hewa ukaa.**  Baadhi ya wanasayansi wanaamini kuwa aina mpya nishati ya nyukilia kama vile utengano wa thoriumu au uyeyushaji wa nyukilia,unaweza kutoa chanzo bora cha nishati mbadala wa mafuta, makaa ya mawe na gesi asilia, wakijenga hoja kuwa teknolojia hiyo inaweza kutoa unafuu wa gharama, uzalishaji nishati ya umeme kwa kiwango cha juu pasi kuzalisha hewa ukaa, Vyuo vikuu na makampuni kadhaa mashuhuri yanafanya uchunguzi wakihakikisha kupata ufumbuzi mpya wa Nishati ya Nyukilia. Hata hivyo, teknolojia hizo mpya hazipatikani kwa sasa na huhitaji uwekezaji mkubwa ili kuendeshwa kibiashara.
6. **Amua ikiwa maendeleo muhimu yanaweza kufanyika kwenye teknolojia ya kuondoa hewa ukaa.** Kuibuka kwa uwanja wa teknolojia ya kuondoa hewa ukaa kunatafuta mbinu za kuondoa hewa ukaa iliyoko angani. Teknolojia hizi zinatofautiana kulingana na mabadiliko ya mfumo wa kilimo ambao unafanyika kwa sasa, kwa kufuatilia kiundani na teknolojia hizo kutothibishwa kama vile mfumo wa Kukamata Hewa Moja kwa moja-*“Direct Air Capture (DAC)”.* Hivyo kundi lenu mnaweza kuchagua kuwekeza katika teknolojia hizi.
7. **Fikiri kuweka bei za uzalishaji wa Hewa ukaa (CO­2).** Mafuta ghafi bado yanatawala mfumo wa nishati ya dunia, na hewa ya ukaa (CO­2) inayozalishwa ni chanzo kikubwa cha uzalishaji wa gesi joto. Wanauchumi wanakubali kuwa bei ya hewa ukaa ni njia nzuri ya kupunguza uzalishaji wa gesi joto duniani. Fikiria kuweka bei ya hewa ukaa huenda ikatoa muda kwenye viwanda na watumiaji kurekebisha mfumo wa uzalishaji hewa ukaa kwa awamu. Mapato yanaweza kupelekwa kwenye jamii, yanaweza saidia kuweka usawa wa gharama katika sera nyinginezo, yanaweza kuondoa uhaba wa fedha, au yanaweza kutoa msaada katika kusaidia nchi zinazoendelea kuondokana na uzalishaji wao wa gesi joto. Ingawa bei ya hewa ukaa imekuwa ikitekelezwa katika baadhi ya nchi zenu, majimbo yenu na dola zenu, bei iko chini ya dola 30 hadi 50 kwa kila tani ya hewa ukaa inayozalishwa au zaidi kama ambavyo wana uchumi wanavyohitaji. Tasnia ya mafuta ghafi inapinga bei ya hewa ukaa kama ambavyo Makampuni yanavyotegemea sana kwenye nishati ya mafuta, makaa ya mawe na gesi asilia.

**Mambo mengine ya kuzingatia**

Unatambua kuwa mabadiliko ya tabianchi ni halisi, na husababishwa na uchomaji wa mafuta, makaa yam awe na gesi asilia na hivyo kuleta athari kubwa kwa watu wote duniani—ziliwemo nchi zenu. Mabadiliko ya tabianchi ni tishio kubwa lenye kudhoofisha usalama wa nchi zenu, ukizingatia kuwa madhara yake hupelekea migogoro na uhamaji makazi, ambayo tayari inasababisha maandano kupinga sera za serikali na kuzorota kwa sera za kupambana na wahamiaji.

Wakati huo huo, nchi zenu hutegemea zaidi nishati ya mafuta, makaa ya mawe na gesi-Nchi zenu zinahusika kwa uzalishaji wa takribani asilimia 36 (36%) ya kiwango cha gesi joto duniania kwa sasa, na ni kwa sehemu kubwa zaidi ya uzalishaji wa gesi joto tangu kipindi cha mapinduzi ya viwanda. Uchumi katika baadhi ya nchi katika kundi lako unategemea usafirishaji wa mafuta, makaa ya mawe na gesi asilia hasa Urusi (mafuta na gesi), Australia (makaa ya mawe), Canada (Mafuta yatokanayo na mchanga wa lami). Serikali na biashara nyingi hutafuta sera rafiki zinazoendana na jitihada kuhimili na kukabiliana na mabadiliko ya tabianchi ambazo ni nzuri kwenye uchumi. Ufanisi wa nishati na nishati jadidifu kama vile nishati ya upepo na nishati ya jua mara nyingi zinatengeneza faida, zinatengeneza ajira na kuboresha afya ya jamii.

Wakati nchi zenu zikipambana kupunguza uzalishaji wenu wa gesi joto, mtambue kuwa China ni mchangiaji mkubwa wa uzalishaji gesi joto duniani (kwa asilimia 28 ya uzalishaji wote duniani), na nchi zinazoendelea na zinazokuwa kwa kasi kwa pamoja zinachangia asilimia 65 ingawaje uzalishaji wa gesi joto kwa kila mtu katika nchi hizo ni mdogo.