
**Igizo Kuhusu Jitihada Kuhimili na Kukabili Mabadiliko ya Tabianchi: Nchi Zinazoendelea**

**Kwa: Wasemaji Wakuu kwa Nchi zinazoendelea**

(Zaidi ya nchi 100: Kusini Mashariki mwa Asia, Nchi nyingi za Kusini na Kati mwa Amerika, Nchi nyingi za Afrika, Nchi za Visiwa Vidogo, na Nchi nyingi Zaidi za Mashariki ya kati

**Yahusu: Maandalizi ya Mkutano Mkuu wa Jitihada Kuhimili na Kukabiliana na Mabadiliko ya tabianchi**

****

Karibu kwenye Mkutano mkuu wa jitihada kuhimili na kukabiliana na Mabadiliko ya tabianchi. Katibu Mkuu wa Umoja wa Mataifa (UN) amekualika wewe na viongozi kutoka makundi yote muhimu ili kufanya kazi kwa pamoja kikamilifu ili kuyakabili mabadiliko ya tabianchi. Katika Mwaliko huu, Katibu Mkuu wa Umoja wa Mataifa [amenukuliwa](https://www.un.org/sg/en/content/sg/speeches/2019-09-23/remarks-2019-climate-action-summit) akisema: “Jitihada za haraka kuhimili na kukabiliana na Mababiliko ya tabianchi ni mbio zilizotushinda, lakini ni mbio tunazoweza kuzishinda…Sayansi ya kweli…inathibitisha kuwa ongezeko la joto zaidi ya nyuzi joto 1.5 hupelekea madhara makubwa kwa mfumo ekolojia unaotuhifadhi…Vile vile, Sayansi inatudhihirishia kuwa bado hatujachelewa. Inawezekana…Lakini kunahitajika mageuzi ya kimkakati kwa kila hali ya kijamii-kwa jinsi vile tunavyozalisha chakula, tunavyotumia ardhi, matumizi ya nishati katika usafirishaji na kuendesha uchumi…Kwa kushirikiana pamoja, hatutamuacha mtu nyuma.”

Lengo kuu la mkutano huu ni kuandaa mpango wa kudhibiti ongezeko la joto duniani kwa kiwango kisichopungua nyuzi joto 2 Centigredi [nyuzi joto 3.6 Farenhaiti], kwa kiwango cha juu zaidi kabla ya viwanda na kupigania libaki nyuzi joto 1.5 Centigredi [nyuzi joto 2.7 Farenheiti], matarajio ya kimataifa kama yalivyoidhinishwa katika Makubaliano ya Paris kuhusu Mabadiliko ya Tabianchi. [Tafiti za kisayansi](https://www.ipcc.ch/report/ar5/syr/) zipo wazi: ongezeko la joto duniani zaidi ya kiwango cha ukomo huu kitapelekea madhara makubwa na madhara yake yasiyorekebishika kiasi cha kuhatarisha afya, ustawi na Maisha ya watu kwa Mataifa yote.

Mnawakilisha Nchi zilizoendelea duniani. Jumla ya idadi ya watu kwenye mataifa yenu ni 38% ya idadi ya watu wote duniani (na inakua kwa kasi sana), inapelekea takribani 16% ya pato la uchumi wa dunia, na zina pato la chini la Taifa kwa kila mtu (GDP) na umasikini uliokithiri zaidi ya Nchi zilizoendelea.

Vipaumbele vyako vya kisera vimeorodheshwa hapa chini. Unaweza, vyovyote vile kushauri au kuzuia sera yeyote ile iliyopo.

1. **Toa ruzuku kwenye nishati mbadala (kama vile, nishati ya jua, nishati ya upepo, nishati ya jotoardhi, nishati ya maji, na nishati hifadhi).** Tasnia ya nishati jadidifu inakua kwa kasi sana ila bado inatengeneza sehemu ndogo ya usambazaji wa nishati duniani. Ruzuku itasaidia ukuaji wa tasnia hizi, kutengeneza ajira katika Nchi zako (ikiwa kama utaweza kutoa nafasi ya uboreshaji wa nishati ya jua, Nishati ya upepo, na Uboresheji wa teknolojia ya betri katika Nchi zilizo endelea). Mfumo wa uhifadhi nishati (kama vile, betri, uhifadhi nishati ya jotoardhi, usukumaji wa maji) kwa ajili ya uzalishaji wa Umeme hufungua njia kwa ajili ya nishati mbadala kama vile Nishati ya Upepo na Nishati ya Jua kujumuishwa katika mfumo wa Nishati wakati huo huo utoaji wa Nishati ya umeme ukiendelea katika mzunguko wake wa kawaida. Ruzuku kwa ajili ya Nishati mbadala, zinazotolewa na Nchi zilizoendelea na Nchi zinazoibuka kwa kasi sana kama vile China, zitapelekea vyanzo ivi vya Nishati kuwa nafuu zaidi kwenye Nchi zako na Kuchochea maendeleo ya uchumi kwa kasi sana.
2. **Kupunguza uzalishaji wa gesi ya methane, oksaidi ya nitrous, na gesi joto nyinginezo.** Hewa ukaa (CO2) ni gesi joto inayo ongoza, sanjari ya hivyo gesi joto nyinginezo kwa sasa zinachangia robo ya uzalishaji wake. Gesi joto izi zinajumuisha Methani (CH4), Nitrous Oksaidi (N2O) na kiwango kingi cha kloroflourokaboni na aina nyinginezo za muunganiko wa Flourine (zifahamikazo kama gesi F). Chembe chembe kwa chembe chembe nyingi zisizokuwa za hewa ukaa (Non-CO­2) huchangia makumi, mamia na zaidi ya hata maelfu ya ongezeko la joto duniani mahususi hasa kwa karne ijayo kuliko hata hewa ukaa yenyewe (CO­2). Ingawa kiwango chake ni kidogo ila zinaongezeka kwa kasi sana. Kiwango kikubwa cha uzalishaji huu huongezeka zaidi katika nchi zilizoendelea na nchi ambazo uchumi wake unakua kwa kasi sana duniani.
3. **Kupunguza ukataji wa misitu.** Ukataji wa misitu (miti) uliokithiri duniani hutokea katika ukanda wa misitu ya kitropikana wa Nchi zako ikujumuisha bonde la Amazoni, Kusini na Kusini mashariki mwa Asia na Afrika. Kulinda Misitu kunaweza kupunguza gesi joto sambamba na kuhifadhi bioanuwai na kuhifadhi usambazaji wa maji. Hata hivyo, kuzuia ukataji wa misitu (Miti) hupelekea kupunguza matumizi muhimu ya ardhi kwenye ukataji miti, uzalishaji wa chakula, nishati itokanayo na viumbe hai na matumizi mengineyo muhimu.
4. **Fikiria urejeshaji misitu/upandaji wa Miti.** Upandaji miti ni ustawi wa misitu mipya katika ardhi isiyokuwa na miti; pengine ni ardhi ambayo awali iliharibiwa kwa ukataji wa miti au uharibifu wa mazingira. Ikiwa kama itatekelezeka kwa kiwango kikubwa, upandaji miti utaweza kutumia ardhi ambayo ingeweza kuhitajika katika kilimo cha mazao au ufugaji wa mifugo hivyo kuongeza gharama za manunuzi ya chakula. Fikiria ni kiasi gani cha ardhi kinaweza hitajika kwako kisera katika upandaji miti na makundi mengineyo.
5. **Fikiria kutoza kodi makaa ya mawe.** Nchi zako nyingi zinaanzisha migodi na mitambo ya umeme wa makaa ya mawe ilihali nishati ya makaa ya mawe ina kiwango kikubwa cha kaboni kinachounda hewa ukaa na pia huchangia kiwango kikubwa cha uchafuzi wa hewa ambapo huathiri kiafya mamilioni ya watu nchini mwako kwa sasa. Kutoza kodi, kuratibu au hata kuondoa kabisa makaa ya mawe kutaondoa ongezeko kubwa la uzalishaji wa gesi joto kwa haraka zaidi, kupuguza uchafuzi wa hewa na kuboresha afya ya jamii.
6. **Fikiria kuweka gharama za uzalishaji wa hewa ukaa (CO­2).** Nishati za **makaa** ya **mawe**, **mafuta**, na gesi asilia bado zimeshamiri ukilinganisha na mifumo ya nishati nyinginezo duniani, na hewa ukaa (CO­2) inayozalishwa na nishati za **makaa** ya **mawe**, **mafuta**, na gesi asilia inachangia kwa kiwango kikubwa mabadiliko ya tabianchi. Viwango vya Gharama za Masoko kwa sasa havijumuishi gharama za athari za kimazingira na Kijamii zinazosababishwa na za **makaa** ya **mawe**, **mafuta**, na gesi (madhara yake kwa nje). Mbaya zaidi, Serikali duniani kote ukijumuisha na na yako, hutoa ruzuku ya dola za kimarekani bilioni mia saba sabini na tano ($775) hadi dola za kimarekani trioni moja ($1 trilioni) kila mwaka kwenye viwanda vya nishati za **makaa** ya **mawe**, **mafuta**, na gesi asilia. Wana uchumi wanakubaliana kuwa gharama za uzalishaji hewa ukaa (CO­2) ni njia nzuri sana ya kupunguza uzalishaji wa gesi joto duniani. Fikiria kuunga mkono kuwepo gharama kulipia uzalishaji wa hewa ukaa ulimwenguni, pengine kwa kipindi fulani kutaleya haueni kurekebisha hali iliyopo. Mapato yapatikanayo yanaweza kutumika katika jamii au kusaidia kulipia gharama za sera nyinginezo. Ingawa, hatua ya kulipia gharama kuzalisha hewa ukaa zimetekelezwa katika Nchi chache sana, wako chini zaidi ya dola za Kimarekani 30 hadi 50 za kila tani ya hewa ukaa (CO­2), au zaidi, kadri wana uchumi wanavyoshauri. Hata hivyo, huwezi ukamudu badiliko la haraka kiasi hiki—watu wa daraja la kati katika nchi zenu hawawezi kumudu gharama za bidhaa kutoka nchi zilizoendelea ambazo huchukuliwa za kawaida tu—magari, viyoyozi, usafiri wa anga, na vinginevyo ilihali daraja la chini wakio masikini katika nchi zenu wanahangaikia upatikanaji wa umeme uhakika, maji safi, chakula, huduma bora za afya, makazi bora, na mahitaji mengine muhimu ya binadamu—na watahisi ongezeko la gharama za nishati.

**Mambo ya Kuzingatia**

Watu wengi katika Nchi zenu hawajafikiwa na umeme, au nishati ya uhakika na yenye gharama nafuu Nchi zenu zinachangia uzalishaji wa gesi joto duniani kwa asilimia ishirini na nne (24%) hivi leo, na uzalishaji wa kila mmoja ni wa kiwangoe cha chini ukilinganisha na nchi zilizoendelea au hata China. Hata hivyo, matumizi ya mafuta, makaa ya mawe na gesi asilia katika nchi zenu yanaongezeka kwa kasi kadri ya ukuaji wa uchumi wenu pia. Nchi zilizoendelea ndiyo zimezalisha kiasi chote cha gesi joto duniani ambacho kimepelekea janga la mabadiliko ya tabianchi, ingawa watu wenu ni wahanga wakubwa wa mabadiliko ya tabianchi na uwezo ni mdogo kuhimili mabadiliko hayo. Unayo Imani kuwa ni jukumu lao kimaadili kuondokana na uzalishaji wa gesi joto, na pia sera zinazohusiana na mabadiliko ya tabianchi haziwezi kuruhusiwa ikiwa zitapunguza ukuaji wa uchumi katika nchi zenu na uwezo wa kutoa chakula, ajira, makazi, elimu, huduma za afya, na mahitaji mengine muhimu ambayo katika nchi zilizoendelea kwao ni kawaida tu.

Wakati huo huo, mabadiliko ya tabianchi yameleta madhara makubwa zaidi katika ukuaji wa nchi zenu, sekta ya afya na maisha ya watu. Uchafuzi wa hewa unaotokana na matumizi ya mafuta, makaa yam awe na gesi asilia umepelekea mamilioni ya vifo vingi vya mara kwa mara katika nchi zenu kila mwaka. Kuongezeka kwa kina cha bahari, vipindi vya hali ya hewa visivyotarajiwa, ukame, kupungua kwa uzalishaji wa mazao ya chakula, na madhara mengineyo yatokanayo na mabadilkio ya tabianchi yamepelekea kwa kiwango kikubwa migogoro na kuhama makazi, kuzorotesha hali na uhalalali wa serikali zenu, na visiwa vidogo na uwepo wa nchi zenu. Nchi zenu zinayo nafasi ya kuondokana na mfumo mzima wa matumizi ya mafuta, makaa ya mawe na gesi asilia na kuamua kutumia nishati safi na rafiki wa mazingira, iliyo na ufanisi, mfumo wa nishati jadidifu, kama wengi wenu mlipofanya maamuzi ya kuondokana na matumizi ya simu za mezani na kuamua kutumia simu za mkononi. Uhakika wa nishati fanisi, na jadidifu kama vile nishati ya upepo na jua, kwa kawaida zina faida, zinatoa fursa ya ajira na fursa za kiuchumi, na kuboresha afya ya jamii (umma).