
**Igizo Kuhusu Jitihada Kuhimili na Kukabili Mabadiliko ya Tabianchi: Nchi Zinazokuwa kwa kasi**

****

**Kwa: Wasemaji Wakuu kutoka Nchi zinazokua kwa kasi** (China, India, Indonesia, Brazil, Mexico, South Africa)

**Yahusu: Maandalizi ya kilele cha mabadiliko ya tabia nchi.**

Karibu kwenye Mkutano mkuu wa jitihada kuhimili na kukabiliana na Mabadiliko ya tabianchi. Katibu Mkuu wa Umoja wa Mataifa (UN) amekualika wewe na viongozi kutoka makundi yote muhimu ili kufanya kazi kwa pamoja kikamilifu ili kuyakabili mabadiliko ya tabianchi. Katika Mwaliko huu, Katibu Mkuu wa Umoja wa Mataifa [amenukuliwa](https://www.un.org/sg/en/content/sg/speeches/2019-09-23/remarks-2019-climate-action-summit) akisema: “Jitihada za haraka kuhimili na kukabiliana na Mababiliko ya tabianchi ni mbio zilizotushinda, lakini ni mbio tunazoweza kuzishinda…Sayansi ya kweli…inathibitisha kuwa ongezeko la joto zaidi ya nyuzi joto 1.5 hupelekea madhara makubwa kwa mfumo ekolojia unaotuhifadhi…Vile vile, Sayansi inatudhihirishia kuwa bado hatujachelewa. Inawezekana…Lakini kunahitajika mageuzi ya kimkakati kwa kila hali ya kijamii-kwa jinsi vile tunavyozalisha chakula, tunavyotumia ardhi, matumizi ya nishati katika usafirishaji na kuendesha uchumi…Kwa kushirikiana pamoja, hatutamuacha mtu nyuma.”

Lengo kuu la mkutano huu ni kuandaa mpango wa kudhibiti ongezeko la joto duniani kwa kiwango kisichopungua nyuzi joto 2 Centigredi [nyuzi joto 3.6 Farenhaiti], kwa kiwango cha juu zaidi kabla ya viwanda na kupigania libaki nyuzi joto 1.5 Centigredi [nyuzi joto 2.7 Farenheiti], matarajio ya kimataifa kama yalivyoidhinishwa katika Makubaliano ya Paris kuhusu Mabadiliko ya Tabianchi. [Tafiti za kisayansi](https://www.ipcc.ch/report/ar5/syr/) zipo wazi: ongezeko la joto duniani zaidi ya kiwango cha ukomo huu kitapelekea madhara makubwa na madhara yake yasiyorekebishika kiasi cha kuhatarisha afya, ustawi na Maisha ya watu kwa Nchi zote..

Mnawakilisha nchi kubwa duniani na zinazokuwa kwa kasi (kama ilivyoainishwa hapo juu). Jumla ya idadi ya watu kwenye mataifa yenu ni 45% ya idadi ya watu wote duniani, inapelekea takribani 25% ya pato la uchumi wa dunia, na zina pato la chini la Taifa kwa kila mtu (GDP) na zaidi ys yote umasikini uliokithiri kuliko Nchi zilizoendelea.

Vipaumbele vyako vya kisera vimeorodheshwa hapa chini. Unaweza, vyovyote vile kushauri au kuzuia sera yeyote ile iliyopo.

1. **Toa ruzuku kwenye nishati mbadala (kama vile, nishati ya jua, nishati ya upepo, nishati ya jotoardhi, nishati ya maji, na nishati hifadhi).** Tasnia ya nishati jadidifu inakua kwa kasi sana ila bado inatengeneza sehemu ndogo ya usambazaji wa nishati duniani. Ruzuku itasaidia ukuaji wa tasnia hizi, kutengeneza ajira katika Nchi zako (ikiwa kama utaweza kutoa nafasi ya uboreshaji wa nishati ya jua, Nishati ya upepo, na Uboresheji wa teknolojia ya betri katika Nchi zilizo endelea). Mfumo wa uhifadhi nishati (kama vile, betri, uhifadhi nishati ya jotoardhi, usukumaji wa maji) na “mfumo wa teknolojia rafiki na fanisi” kwa kusafirisha umeme unatoa wigo mpana kwa matumizi ya nishati jadidifu kama upepo na jua kuunganishwa katika mfumo wa nishati uliopo na kuhakikisha upatikani wa umeme muda wote.
2. **Kupunguza uzalishaji wa gesi ya methane, oksaidi ya nitrous, na gesi joto nyinginezo.** Hewa ukaa (CO2) ni gesi joto inayo ongoza, sanjari ya hivyo gesi joto nyinginezo kwa sasa zinachangia robo ya uzalishaji wake. Gesi joto izi zinajumuisha Methani (CH4), Nitrous Oksaidi (N2O) na kiwango kingi cha kloroflourokaboni na aina nyinginezo za muunganiko wa Flourine (zifahamikazo kama gesi F). Chembe chembe kwa chembe chembe nyingi zisizokuwa za hewa ukaa (Non-CO­2) huchangia makumi, mamia na zaidi ya hata maelfu ya ongezeko la joto duniani mahususi hasa kwa karne ijayo kuliko hata hewa ukaa yenyewe (CO­2). Ingawa kiwango chake ni kidogo ila zinaongezeka kwa kasi sana.
3. **Kupunguza ukataji wa misitu.** Ukataji wa misitu (miti) uliokithiri duniani hutokea katika ukanda wa misitu ya kitropikana wa Nchi zako ikujumuisha bonde la Amazoni, China, India na Indonesia. Kulinda Misitu kunaweza kupunguza gesi joto sambamba na kuhifadhi bioanuwai na kuhifadhi usambazaji wa maji. Hata hivyo, kuzuia ukataji wa misitu (Miti) hupelekea kupunguza matumizi muhimu ya ardhi kwenye ukataji miti, uzalishaji wa chakula, nishati itokanayo na viumbe hai na matumizi mengineyo muhimu.
4. **Fikiria urejeshaji misitu/upandaji wa Miti.** Upandaji miti ni ustawi wa misitu mipya katika ardhi isiyokuwa na miti; pengine ni ardhi ambayo awali iliharibiwa kwa ukataji wa miti au uharibifu wa mazingira. Ikiwa kama itatekelezeka kwa kiwango kikubwa, upandaji miti utaweza kutumia ardhi ambayo ingeweza kuhitajika katika kilimo cha mazao au ufugaji wa mifugo hivyo kuongeza gharama za manunuzi ya chakula. Fikiria ni kiasi gani cha ardhi kinaweza hitajika kwako kisera katika upandaji miti na makundi mengineyo.
5. **Fikiria kuweka gharama za uzalishaji wa hewa ukaa (CO­2).** Nishati za **makaa** ya **mawe**, **mafuta,** na gesi asilia bado zimeshamiri ukilinganisha na mifumo ya nishati nyinginezo duniani, na hewa ukaa (CO­2) inayozalishwa na nishati za **makaa** ya **mawe, mafuta,** na gesi asilia inachangia kwa kiwango kikubwa mabadiliko ya tabianchi. Viwango vya Gharama za Masoko kwa sasa havijumuishi gharama za athari za kimazingira na Kijamii zinazosababishwa na za **makaa** ya **mawe, mafuta,** na gesi (madhara yake kwa nje). Mbaya zaidi, Serikali duniani kote ukijumuisha na na yako, hutoa ruzuku ya dola za kimarekani bilioni mia saba sabini na tano ($775) hadi dola za kimarekani trioni moja ($1 trilioni) kila mwaka kwenye viwanda vya nishati za **makaa** ya **mawe,** **mafuta**, na gesi asilia. Wana uchumi wanakubaliana kuwa uwekaji gharama za uzalishaji hewa ukaa (CO­2) ni njia nzuri sana ya kupunguza uzalishaji wa gesi joto duniani. Fikiria kuweka gharama kulipia uzalishaji wa hewa ukaa, pengine kwa kipindi fulani kutaleta haueni kwa viwanda na wateja kuendana na hali iliyopo. Mapato yapatikanayo yanaweza kutumika kwa maendeleo ya jamii au kufidia gharama za utekelezaji wa sera nyinginezo. Ingawa, hatua ya kulipia gharama kuzalisha hewa ukaa zimetekelezwa katika Nchi chache sana, wako chini zaidi ya dola za Kimarekani 30 hadi 50 za kila tani ya hewa ukaa (CO­2), au zaidi, kadri wana uchumi wanavyoshauri. Hata hivyo, huwezi ukamudu badiliko la haraka kiasi hiki—watu wa daraja la kati katika nchi zenu hawawezi kumudu gharama za bidhaa kutoka nchi zilizoendelea ambazo huchukuliwa za kawaida tu—magari, viyoyozi, usafiri wa anga, na vinginevyo ilihali daraja la chini wakio masikini katika nchi zenu wanahangaikia upatikanaji wa umeme uhakika, maji safi, chakula, huduma bora za afya, makazi bora, na mahitaji mengine muhimu ya binadamu—na watahisi ongezeko la gharama za nishati.
6. **Fikiria kutoza kodi makaa ya mawe.** Nchi zako nyingi zinaanzisha migodi na mitambo ya umeme wa makaa ya mawe ilihali nishati ya makaa ya mawe ina kiwango kikubwa cha kaboni kinachounda hewa ukaa na pia huchangia kiwango kikubwa cha uchafuzi wa hewa ambapo huathiri kiafya mamilioni ya watu nchini mwako kwa sasa. Kutoza kodi, kuratibu au hata kuondoa kabisa makaa ya mawe kutaondoa ongezeko kubwa la uzalishaji wa gesi joto kwa haraka zaidi, kupuguza uchafuzi wa hewa na kuboresha afya ya jamii.

**Mambo mengine ya kuzingatia**

Ni nyakati za migogoro na mtikisiko wa uchumi wenu. Nchi zenu zinategemea zaidi nishati ya makaa ya mawe, mafuta na gesi asilia, makaa yam awe pekee kwa sasa huchangia takribani 40% ya uzalishwaji gesi joto duniani (GHG), ukiangalia China pekee inahusika kwa zaidi ya nusu ya uzalishwaji huo. Kwa ujumla wake, uzalishaji wenu wa gesi joto na ule wan chi zinazoendelea unakadiriwa kuwa 64% ya jumla ya uzalishwaji wote duniani. Licha ya hali hii ya uzalishwaji gesi joto, uzalishwaji gesi joto kwa mtu nchini kwako ni kidogo katika nchi zilizoendelea na ni nchi zilizoendelea zinazochangia kiwango cha jumla cha gesi joto duniani na kupelekea janga la mabadiliko ya tabianchi. Unaamini kuwa ni wajibu wao kupunguza uzalishwaji wa gesi joto, na sera za kukabiliana na kuhimili mabadiliko ya tabianchi ni lazima kupunguza maendeleo ya uchumi na jitihada kuwakwamua watu wako zaidi ya milioni mia moja katika umasikini.

Wakati huo huo, mabadiliko ya tabianchi yameleta madhara makubwa zaidi katika ukuaji wa nchi zenu, sekta ya afya na maisha ya watu. Uchafuzi wa hewa unaotokana na matumizi ya mafuta, makaa yam awe na gesi asilia umepelekea mamilioni ya vifo vingi vya mara kwa mara katika nchi zenu kila mwaka. Kuongezeka kwa kina cha bahari, vipindi vya hali ya hewa visivyotarajiwa, ukame, kupungua kwa uzalishaji wa mazao ya chakula, na madhara mengineyo yatokanayo na mabadilkio ya tabianchi yamepelekea kwa kiwango kikubwa migogoro na kuhama makazi, kuzorotesha hali na uhalalali wa serikali zenu, na visiwa vidogo na uwepo wa nchi zenu.

Viwanda vya Nishati ya mafuta, makaa ya mawe na gesi asilia zinakinzana na jitihada za kuleta mabadiliko, lakini mataifa yenu na biashara mnatafuta sera rafiki kuendana na jitihana kukabiliana na kuhimili mabadiliko ya tabianchi zitakuwa nzuri kwa maslahi ya uchumi wenu. Matumizi ya nishati kwa ufanisi, na nishati jadidifu kama upepo na jua, mara zote kuna faida, hutoa ajira, na kuboresha afya ya jamii. Hata kama mtaendelea kujenga mitambo ya kufua nishati kupitia makaa mawe, mpo katika ushindani na nchi zilizoendelea ili kuona nani atashamiri kulishinda soko la nishati jadidifu linalokuwa kwa kasi, magari ya umeme na majengo yatumiayo nishati kwa ufanisi na mfumo wa uchakataji bidhaa viwandani.