


**Igizo Kuhusu Jitihada Kuhimili na Kukabili Mabadiliko ya Tabianchi: Viwanda na Biashara**



**Kwa:** **Wasemaji wakuu kuhusu Viwanda na Biashara**

**Yahusu: Maandalizi ya Mkutano Mkuu wa Jitihada Kuhimili na Kukabiliana na Mabadiliko ya tabianchi**

Karibu kwenye Mkutano mkuu wa jitihada kuhimili na kukabiliana na Mabadiliko ya tabianchi. Katibu Mkuu wa Umoja wa Mataifa (UN) amekualika wewe na viongozi kutoka makundi yote muhimu kufanya kazi kwa pamoja kikamilifu ili kuyakabili mabadiliko ya tabianchi. Katika Mwaliko huu, Katibu Mkuu wa Umoja wa Mataifa [amenukuliwa](https://www.un.org/sg/en/content/sg/speeches/2019-09-23/remarks-2019-climate-action-summit) akisema: “Jitihada za haraka kuhimili na kukabiliana na Mababiliko ya tabianchi ni mbio zilizotushinda, lakini ni mbio tunazoweza kuzishinda…Sayansi ya kweli…inathibitisha kuwa ongezeko la joto zaidi ya nyuzi joto 1.5 hupelekea madhara makubwa kwa mfumo ekolojia unaotuhifadhi…Vile vile, Sayansi inatudhihirishia kuwa bado hatujachelewa. Inawezekana…Lakini kunahitajika mageuzi ya kimkakati kwa kila hali ya kijamii-kwa jinsi vile tunavyozalisha chakula, tunavyotumia ardhi, matumizi ya nishati katika usafirishaji na kuendesha uchumi…Kwa kushirikiana pamoja, hatutamuacha mtu nyuma.”

Lengo kuu la mkutano huu ni kuandaa mpango wa kudhibiti ongezeko la joto duniani kwa kiwango kisichopungua nyuzi joto 2 Centigredi [nyuzi joto 3.6 Farenhaiti], kwa kiwango cha juu zaidi kabla ya viwanda na kupigania libaki nyuzi joto 1.5 Centigredi [nyuzi joto 2.7 Farenheiti], matarajio ya kimataifa kama yalivyoidhinishwa katika Makubaliano ya Paris kuhusu Mabadiliko ya Tabianchi. [Tafiti za kisayansi](https://www.ipcc.ch/report/ar5/syr/) zipo wazi: ongezeko la joto duniani zaidi ya kiwango cha ukomo huu kitapelekea madhara makubwa na madhara yake yasiyorekebishika kiasi cha kuhatarisha afya, ustawi na Maisha ya watu kwa Mataifa yote.

Kundi lako linajumuisha wakurugenzi kutoka katika viwanda na mashirika makubwa duniani ambayo yanayo ratibu matumizi ya nishati yakiwemo makampuni ya magari, mashirika ya ndege, mashirika au makampuni ya usafirishaji baharini na njia ya anga, watengenezaji bidhaa za viwandani na matumizi ya kawaida, wazalishaji wa bidhaa za viwandani na watumiaji bidhaa za viwandani, makampuni ya ujenzi, makampuni ya usanifu majengio na biashara ya majengo, watumiaji, mashirika au makampuni ya teknolojia ya habari, na mashirika mengineyo makubwa.

Vipaumbele vyako vya kisera vimeorodheshwa hapa chini, hata ivyo unaweza pendekeza, au kuzuia sera yeyote ile iliyopo.

1. **Weka bei ya Nishati kuwa ndogo.** Gharama za bidhaa huongezeka ikiwa kama gharama za nishati zikiongezeka, na kufanya watu kununua bidhaa zako kwa uchache. Dhibiti mfumuko wa gharama ya nishati kuwa nafuu kwa kufanyia kazi kodi za nishati na kuongeza gharama za bei za uzalishaji hewa ukaa, wakati huo huo mkiongeza ruzuku kwenye nishati rafiki. Zingatia jinsi sera zenu na makundi mengineyo zitakavyoathiri gharama za nishati.
2. **Ongeza ufanisi katika sekta ya usafirishaji, ujenzi na viwanda.** Ufanisi wa nishati humaanisha kutumia nishati ndogo kutoa huduma ile ile au uzalishaji wa bidhaa. Ongezeko la matumizia ya nishati kwa ufanisi wakati fulani huongeza gharama za mwanzoni/ malipo wa awali ila hupunguza gharama za uendeshaji,nahutengeneza akiba ya muda mrefu. Uboreshaji wa ufanisi wa nishati unaweza kuwa chaguo sahihi lenye kuvutia kupunguza uzalishaji wa gesi joto. Hata hivyo, mpepinga vikali sera na sharia zinazowaamuru kutumia nishiti kwa ufanishi ili kuepukana na mabadiliko ya haraka na yenye gharama kubwa katika bidhaa zenu na michakato ya uzalishaji bidhaa.
3. **Chunguza mfumo wa umeme wa sekta ya usafirishaji, ujenzi na viwanda.** Sekta ya usafirishaji kwa sasa inategemea sana mafuta ili kuendesha magari madogo na magari ya mizigo, meli, treni, na ndege. Kwa kuongezea, uzalishaji wa gesi joto unaotokana na majengo kuzalisha joto kupitia kuunguza mafuta, makaa ya mawe na gesi asilia. Ikiwa kama mfumo wa umeme utatumika katika sekta ya usafirishaji, mfumo wa uzalishaji nishati joto na uchakataji viwandani, mwishowe itakuwa rahisi kuendesha mifumo hiyo kwa kutumia nishati jadidifu, endapo kama vyanzo hivi vya uzalishaji umeme vitakuwa vya kuaminika na gharama nafuu ukilinganisha na vyanzo vya nishati ya mafuta, makaa ya mawe na gesi asilia.
4. **Hamasisha jitihada ambazo hazitaathiri moja kwa moja viwanda vyako.** Kwa kufahamu kuwa mabadiliko ya tabianchi ni hatari, mnapaswa pia kulinda thamani ya wadau wenu. Hivyo basi inawapasa kutetea sera ambazo zitapelekea kupunguza uzalishaji wa gesi joto bila ya kuathiri viwanda vyenu. Ingawa hewa ukaa (CO­2) inayotokana na matumizi ya mafuta, makaa yam awe na gesi asilia inachangania kwa kiwango kikubwa kwenye mabadiliko ya tabianchi, Methani (CH­4), oksaidi ya Nitrasi ­­­(N­2O) na gesi nyinginezo ni miongoni mwa gesi joto hatari zaidi, na athari zake zinaongezeka. Sekta ya kilimo na misitu duniani zinachangia kwa kiwango kikubwa cha uzalishaji wa gesi joto hizo. Unga mkono sera ili kupunguza uzalishaji wa hizi gesi joto nyinginezo ukijumuisha uzalishaji wa gesi joto utokanao na matumizi ya ardhi, kilimo, na sekta ya usimamizi misitu. Unga mkono jitihada kutokomeza ukataji hovyo wa miti, na kuchochea uzalishaji wa misitu mipya kupitia upandaji wa miti.

**Mambo mengine ya kuzingatia**

Viwanda unavyoviwakilisha vilianzishwa katika zama ambazo nishati ya uendeshaji haikuwa na gharama kubwa sana, na miundo wa biashara zenu unachukulia kuwa mafuta na umeme ni nafuu na wakutosha. Ongezeko la kasi ya ufanisi wa matumizi nishati litahitaji mabadiliko makubwa ya kiutamaduni na uwezo mpya. Baadhi ya wadau wako muhimu wakiwemo wenye kumiliki makampuni makubwa ya utengenezaji magari; tasnia ya vyombo vya anga, usafirishaji majini na mizigo kupitia anga; wanweza kuathiriwa na sera ambazo zitapelekea ongezeko la bei za mafuta. Baadhi ya wadau hao wanaweza wakapotea kabisa. Katika sekta nyinginezo, bidhaa zenye ufanisi wa kutosha wa nishati zinaweza kuuzwa kwa bei ya juu na kutengeza faida. Ufanisi wa matumizi ya nishati sio tu unapunguza uhitaji wa nishati bali kunaweza boresha uhimilivu wa jamii dhidi ya majanga yanatokanayo na mabadiliko ya tabianchi. Kwa mfano, nyumba iliyojengwa vizuri kwa kutumia malighafi zinazodhibiti ongezeko au upungufu wa joto ndani ya nyumba, hata kama itatokea dhoruba kiasi cha kuangusha nguzo za umeme, joto la ndani ya nyumba halitaweza kuathiriwa. Nguvu ya nishati katika uchumi (Kiasi cha nishati kilichotumika kwa uwiano wa ongezeko la pato la la jumla la Taifa (GDP) kinapungua kwa kiasi cha asilimia 1.3 (1.3%) kwa mwaka, mwenendo huu unatarajiwa kuendelea katika miongo inayokuja. Baadhi ya wachambuzi wanatamatisha kwa kusema kuwa nguvu ya nishati katika uchumi itashuka zaidi kwa asimilia 5 hadi 7 (5%-7%) kwa mwaka (kwa baadhi ya gharama na si kwenye viwanda vyote).

Viongozi katika sekta yako wameripoti kuwa miradi mingi ya ufanisi wa nishati imekuwa na vipindi vifupi vya kutengeneza faida na kuleta thamani halisi ya sasa, kwa hatari kiasi zinazoweza kutokea. Ubunifu katika njia mpya za uwekezaji unaweza kuleta faida zaidi kwa ajili ya kuwekeza tena akiba kutokana gharama ndogo za nishati ili kufadhili miradi mipya ya ufanisi wa nishati, na kuifanya miradi hiyo kuvutia wadau.

Sekta ya majengo duniani inakua kwa kiwango cha kasi ambacho hakijawahi kutokea, ikichangiwa na idadi kubwa ya watu duniani na ukuaji wa uchumi. Kwa zaidi ya miaka 40 ijayo, ulimwengu unatarajiwa kujenga mita za mraba bilioni 230 katika ujenzi mpya wa majengo- kwa ujumla wako ukiwa sawa na eneo la Paris katika dunia kila wiki. Sera mpya na motisha zinahitajika ili kuharakisha ufanisi wa matumizi ya nishati na uzalishaji wa nishati jadidifu katika sekta ya majengo, na kurudisha mifumo iliyopo. Majengo mapya na uongezaji thamani kwenye nishati ya majengo yaliyopo kunaweza kupunguza matumizi ya nishati kwa asilimia 25 hadi 80 (20%-80%) au zaidi, na majengo yasiyotumia nishati kabisa majengo ambayo kwa sasa yote yanawezekana na yenye faida katika maeneo mengi. Viwanda vinavyotumia nishati kubwa kama vile viwanda vinavyo zalisha chuma, chuma cha pua, na saruji vimeweza kuwa na ufanisi mkubwa zaidi katika kutoa vifaa vipya na vyenye kutumia tena joto taka. Mota zenye ufanisi na vipimo sawa na mifumo ya uendeshaji mitambo inaweza kutoa akiba ya nishati kwa asilimia 20 hadi 25 (20%-25%). Hata hivyo, majengo yanayodumu muda mrefu, vyombo vya moto, na miundo mbinu huzuia kiwango cha maboresho na kubainisha umuhimu wa kuongeza thamani, na si ili mradi uwekezaji mpya.

Licha ya umuhimu huo, ni lazima uwe makini dhidi ya sera ambazo zinaweza kuongeza gharama mpya za kufanya biashara, pamoja na mfumuko wa bei ya nishati unayoitegemea. Kama kundi ambalo mmekuwa mkitegemea uvumbuzi, mnaweza kupata suluhisho la kiteknolojia ili kuondokana na visababishi vya uzalishaji wa gesi joto na kuunga mkono juhudi za serikali kutoa ruzuku ambazo zitatengeneza fursa mpya za kibiashara.

Unajua kwamba uzalishaji wa gesi joto duniani ni lazima upunguzwe ili kuepukana na athari mbaya zaidi za mabadiliko ya tabianchi. Kuongezeka kwa kina cha bahari, vipindi hatarishi zaidi vya hali ya hewa kuliko kiwango cha kawaida, na migogoro ya mipaka ya kijiografia imepelekea athari kubwa katika mnyonyoro wa uzalishaji na usambazaji bidhaa, wateja, na wafanyakazi. Kuongezeka kwa uharibifu utokanao na mabadiliko ya tabianchi pia kutaongeza gharama za mfumo wa maisha wenye kuhitaji mabadiliko ya sera na kanuni ambazo zitapelekea ongezeko la gharama za nishati na kuathiri viwanda vyenu. Wakati mnashiriki kuchukua hatua za matarajio ya sera na kanuni kwa wakati ujao ambazo zitaweza kuelemea viwanda vyenu, lazima pia utafute mbinu ya kupunguza uzalishaji wa gesi joto na kupunguza mabadiliko ya tabianchi ili muendelee kupata faida, kuendelea na biashara, katika ulimwengu huu wenye joto linaloongezeka. Kama alivyoripotiwa Mkurugenzi mkuu wa Unilever, Paul Polman akisema “[hakuna faida katika biashara kwenye sayari mfu](https://books.google.com/books?id=hGNwDwAAQBAJ&pg=PT120&lpg=PT120&dq=%22polman%22+profit+dead+planet&source=bl&ots=r5v1J_7jPh&sig=ACfU3U3p9K_vDMFEbROl4RV2ffMrZ-PYpg&hl=en&sa=X&ved=2ahUKEwiRkq3F4pbkAhUiUt8KHWeUDGkQ6AEwCXoECAkQAQ#v=onepage&q=%22polman%22%20profit%20dead%20planet&f=false).”