



**Igizo la Jitihada Kuhimili na Kukabili Mabadiliko ya Tabianchi: Sekta ya Ardhi, Kilimo, Misitu**



**Kwa: Wasemaji wakuu wa Sekta ya Ardhi, Kilimo na Muungano Usimamizi Msitu**

**Kuhusu: Maandalizi ya Mkutano wa Jitihada Kuhimili na Kukabili Mabadiliko ya Tabianchi**

Karibu kushiriki Mkutano Mkuu wa Jitihada Kuhimili/Kukabiliana na Mabadiliko ya Tabianchi. Wewe na viongozi kutoka makundi mbambali ya wadau mmealikwa na Katibu Mkuu Umoja wa Mataifa kushirikiana kwa pamoja katika jitihada za kuhimili na kukabiliana na Mabadiliko ya Tabianchi. Kulingana na mwaliko huu, Katibu Mkuu [amenukuliwa](https://www.un.org/sg/en/content/sg/speeches/2019-09-23/remarks-2019-climate-action-summit) akisema: “Jitihada za haraka kuhimili na kukabiliana na Mababiliko ya Tabianchi ni mbio zilizotushinda, lakini ni mbio tunazoweza kuzishinda…Sayansi ya kweli…inathibitisha kuwa ongezeko la joto zaidi ya nyuzi joto 1.5 hupelekea madhara makubwa kwa mfumo ekolojia unaotuhifadhi…Vile vile, Sayansi inatudhihirishia kuwa bado hatujachelewa. Inawezekana…Lakini kunahitajika mageuzi ya kimkakati kwa kila hali ya kijamii-kwa jinsi vile tunavyozalisha chakula, tunavyotumia ardhi, matumizi ya nishati katika usafirishaji na kuendesha uchumi…Kwa kushirikiana pamoja, hatutamuacha mtu nyuma.”

Lengo kuu la mkutano huu ni kuandaa mpango wa kudhibiti ongezeko la joto duniani kwa kiwango kisichopungua nyuzi joto 2 Centigredi [nyuzi joto 3.6 Farenhaiti], kwa kiwango cha juu zaidi kabla ya viwanda na kupigania libaki nyuzi joto 1.5 Centigredi [nyuzi joto 2.7 Farenheiti], matarajio ya kimataifa kama yalivyoidhinishwa katika Makubaliano ya Paris kuhusu Mabadiliko ya Tabianchi. [Tafiti za kisayansi](https://www.ipcc.ch/report/ar5/syr/) zipo wazi: ongezeko la joto duniani zaidi ya kiwango cha ukomo huu kitapelekea madhara makubwa na madhara yake yasiyorekebishika kiasi cha kuhatarisha afya, ustawi na Maisha ya watu kwa Nchi zote.

Kundi lenu kinajumuisha wawakilishi wa kampuni kubwa za kilimo, chakula na makampuni ya upasuaji mbao, ukataji miti,wamiliki wakubwa wa ardhi, wizara za serikali za misitu na kilimo na mawakala wa uhifadhi ardhi Kundi lenu limejikita kwenye kuona namna nzuri kulisha watu ulimwenguni kote, kulinda misitu na wakati huo huo kushughulikia mabadiliko ya tabianchi.

Vipaumbele vyako vya sera vimeorodheshwa hapa chini. Unaweza, kupendekeza au kuzuia sera yoyote inayopatikana.

1. **Dhibiti ukataji miti.** Kulinda misitu kunaweza kupunguza uzalishaji wa gesi joto utokanao na ukataji wa miti wakati wakati huo huo kuhifadhi bayoanuwai na kulinda mfumo wa usambazaji maji. Hata hivyo kupunguza ukataji miti pia hupunguza utegemezi wa matumizi ya ardhi hizo kwa ukataji wa miti, uzalishaji wa chakula, nishati ya mimea na wanyama, na matumizi mengine yenye faida kubwa. Ukataji miti unasababishwa na wakulima wadogo wadogo na wakazi wa vijijini ambao huitaji nishati ya kuni kupikia, na kwa wafanyabiashara wakubwa, ambao husafisha ardhi zenye misitu kwa ajili ya mbao na biashara ya kilimo, ikiwa ni pamoja, kwa mfano, kubadilisha misitu ya kitropiki kuwa shamba la mawese au kwa uzalishaji wa mifugo na mazao.
2. **Fikiria Upandaji Miti.** Upandaji miti ni ukuaji wa misitu mipya kwenye ardhi ambayo haina miti; wakati mwingine hii ni ardhi ambayo hapo awali iliondolewa uoto wa asilia wa misitu au kuharibiwa. Msitu unapokua, huondoa hewa ukaa (CO2) kwenye anga na kuhifadhi kwenye baomasi (uzito wa viumbe hai) na mchanga. Misitu husaidia kutunza makazi ya viumbe hai na bayoanuai, kupunguza mmonyonyoko wa udongo na uharibifu wa ardhi, na kuilinda ardhi dhidi ya mafuriko. Kama utekelezaji wa hili utakuwa kwa kiwango kikubwa, upandaji miti unaweza kutumia ardhi ambayo ingehitajika kwa mazao au mifugo, hivyo kuongeza gharama ya chakula kupitia ushindani mkubwa wa ardhi. Ni vyema kuzingatia mahitaji halisi ya ardhi kulingana na sera yoyote ya urejereshaji misitu.
3. **Zingatia uzalishwaji wa mithani, oxide za nitrous na gesi joto nyingine.** Hewa ukaa (CO2) ni miongoni mwa gesi joto hatari, lakini gesi joto nyinginezo(GHG), hasa mithani (CH4) na oksaidi za nirous (N2O), huchangia takribani robo ya uzalishwaji wa gesi joto duniani hivi leo, na kiwango chake hewani kinaongezeka. Zaidi ya miaka mia moja, viambata vya gesi ya Mithani (CH4), na oksaidi za nitrous huchangia takribani mara 300 zaidi ya hewa ukaa. Mfumo wa sasa wa uzalishaji mazao ya Kilimo na Ufugaji ni chanzo kikubwa cha uzalishaji gesi ya Mithani na oksaidi za nitrous ambazo kwa hutokana na matumizi ya mbolea za viwandani. Ubunifu wa kiteknolojia na mifumo rafiki inawaza kupunguza uzalishwaji huo kwa gharama nafuu, lakini wanaharakati wa uhifadhi Mazingira wanapigia kelele kupitia sheria na kanuni (mfano., zinazozuia matumizi ya mbolea za viwandani), au kubadili mfumo wa maisha (mfano., kupunguza ulaji wa nyama na uzalishaji wa taka za mabaki ya chakula), ambazo zinaweza kuathiri sekta za kilimo na ufugaji. Mmekuwa wagumu kukubali sera hizo ilihali zina mchango mkubwa kupelekea upunguzaji gesi joto. Kwa kiwango kikubwa gesi fluorokaboni na nyinginezo zinazohusiana (gesi za fluoride- “F gesi”) kwa ujumla wake hupelekea ongezeko la joto duniani. Gesi za fluoride zinatumika katika michakato utengenezaji bidhaa viwandani na bidhaa za matumizi ya kila siku (mfano., vipozeo katika majokofu na viyeyushaji). Kiwango cha gesi hizo ni kidogo kwa sasa, lakini F-gesi nyingi huchangia mara elfu zaidi katika kuzalisha joto ukilinganisha na hewa ukaa. Unaweza kuunga mkono sera za kupunguza matumizi ya gesi hizi kwa kuwa zina mchango mdogo kwenu.
4. **Unga mkono ruzuku kwa uzalishaji na matumizi ya Nishati Jadidifu.** Uzalishaji gesi joto zitokanazo na mafuta, makaa ya mawe na gesi asilia na si matumizi ya ardhi huchangia kwa kiwango kikubwa mabadiliko ya tabianchi. Unga mkono jitihada za kubadili matumizi ya nishati ya mafuta, makaa ya mawe kupitia nishati nafuu iliyo rafiki wa mazingira ili kuendesha mashine na kusafirisha bidhaa za chakula. Wakulima wakubwa na wamiliki wa ardhi wanaweza kufunga mitambo ya jua na upepo wakati wakiendelea kutumia sehemu kubwa ya ardhi yao kwa mazao na mifugo, hivyo unaunga mkono utoaji ruzuku kwa teknolojia safi za nishati. Makampuni makubwa ya upasuaji mbao na wafanyabiashara wakubwa wa kilimo hupinga sera kama zile zinahusisha kutoza gharama za uzalishaji hewa ukaa utokanao na nishati ya mafuta, makaa ya mawe na gesi asilia kwa kuwa zitaongeza gharama, lakini makundi ya uhifadhi yanaunga mkono sera hizo ili kuongeza kasi ya kupunguza uzalishaji wa hewa ukaa.

**Mambo mengine ya Kuzingatia**

Idadi ya watu ulimwenguni kwa sasa inakaribia bilioni 8, na miradi ya Umoja wa Mataifa itafikia zaidi ya bilioni 9 ifikapo 2050 na takribani bilioni 11 ifikapo 2100. Ukuaji huo wa idadi ya watu na kupanda kwa vipato zinaongeza uhitaji wa mazao ya chakula, nyama, mbao, mboga mboga na bidhaa nyingine zenye kuleta motisha. Hivi leo, takribani watu bilioni moja wanakosa chakula, na kusababisha utapiamlo na njaa katika mataifa mengi. Licha ya hivyo, kwa mujibu wa Shirika la Umoja wa Mataifa (U.N) linalojihusisha na Chakula na Kilimo, asilimia 30 (30%) ya chakula kinachozalishwa duniani kinaharibika, na kuchangia asilimia 8 (8%) ya uzalishaji gesi joto duniani.

Kupunguza taka za chakula, kuongeza uzalishaji mazao, na kuhimiza lishe bora inayotegemea mimea inaweza kukidhi uuhitaji mkubwa wa chakula kinachohitajika bila kuhitaji ardhi kubwa wakati huo huo kupunguza uzalishaji wa gesi joto zitokanazo na sekta ya kilimo. Hata hivyo, kuna mengi tu ambayo sekta yako inaweza kufanya kabla ya sera hizi hazijalazimisha bei ya chakula kupanda. Gharama kubwa ya chakula inamaanisha wale wanaohitaji zaidi wanaweza kukosa. Kuhimiza kutumia lishe ya mimea pia kutaigharimu kifedha kubwa ya sekta ya mifugo inayokua.

Katika sehemu kubwa ulimwenguni, itakuwa changamoto kubadilisha matumizi ya ardhi na njia za kilimo. Katika nchi nyingi zinazoendelea faida zinazoweza kupatikana kutokana na kilimo stahimilivu kwa mabadiliko ya tabianchi ni za kiwango cha juu, lakini ufisadi na ukosefu wa maono hufanya iwe ngumu kutekeleza sera za matumizi ya ardhi. Juhudi za awali za kupunguza ukataji misitu, kwa kuchukulia hali ya nchini Brazili na Indonesia, wamefanikiwa kidogo tu. Ukataji haramu misitu unabaki kuwa ni tatizo kubwa. Serikali zingine zinasaidia kikamilifu kutoa ruzuku kupunguza ukataji misitu kiholela kwa wapasua mbao na wafanyabishara wa kilimo, na kutoa ardhi kwa watu.

Pamoja na changamoto hizi, mabadiliko ya tabianchi ni tishio kubwa kwa washiriki wa kundi lako. Athari za mafuriko ya muda mrefu, ukame, mawimbi ya joto, moto wa mwituni na kuongezeka kwa kina cha bahari vimeharibu ardhi inayofaa, kupunguza mavuno ya mazao, misitu kuharibika na kuathiri mapato. Madhara ya mabadiliko ya tabianchi na tofauti za siasa za kiukanda/mipaka ya kijiografia yamepelekea athari kubwa kwa mali zenu, nguvu kazi, ugavi, wateja, na faida. Ingawa mabadiliko yatakua magumu, na wengine wataumia kifedha, muungano wako unaweza kuchangia jitihada kuleta suluhu kwa kupunguza uzalishaji wenu wa gesi joto kupitia usimamizi bora wa ardhi na shughuli za kilimo.