**Igizo la Jitihada Kuhimili na Kukabili Mabadiliko ya Tabianchi: Serikali za Dunia**



**Kwa: Wazungumzaji wakuu kutoka Serikali za Dunia**

**Yahusu: Maandalizi ya Mkutano Mkuu wa Jitihada Kuhimili na Kukabiliana na Mabadiliko ya tabianchi**

Karibu kwenye Mkutano mkuu wa jitihada kuhimili na kukabiliana na Mabadiliko ya tabianchi. Katibu Mkuu wa Umoja wa Mataifa (UN) amekualika wewe na viongozi kutoka makundi yote muhimu kufanya kazi kwa pamoja kikamilifu ili kuyakabili mabadiliko ya tabianchi. Katika Mwaliko huu, Katibu Mkuu wa Umoja wa Mataifa [amenukuliwa](https://www.un.org/sg/en/content/sg/speeches/2019-09-23/remarks-2019-climate-action-summit) akisema: “Jitihada za haraka kuhimili na kukabiliana na Mababiliko ya tabianchi ni mbio zilizotushinda, lakini ni mbio tunazoweza kuzishinda…Sayansi ya kweli…inathibitisha kuwa ongezeko la joto zaidi ya nyuzi joto 1.5 hupelekea madhara makubwa kwa mfumo ekolojia unaotuhifadhi…Vile vile, Sayansi inatudhihirishia kuwa bado hatujachelewa. Inawezekana…Lakini kunahitajika mageuzi ya kimkakati kwa kila hali ya kijamii-kwa jinsi vile tunavyozalisha chakula, tunavyotumia ardhi, matumizi ya nishati katika usafirishaji na kuendesha uchumi…Kwa kushirikiana pamoja, hatutamuacha mtu nyuma.”

Lengo kuu la mkutano huu ni kuandaa mpango wa kudhibiti ongezeko la joto duniani kwa kiwango kisichopungua nyuzi joto 2 Centigredi [nyuzi joto 3.6 Farenhaiti], kwa kiwango cha juu zaidi kabla ya viwanda na kupigania libaki nyuzi joto 1.5 Centigredi [nyuzi joto 2.7 Farenheiti], matarajio ya kimataifa kama yalivyoidhinishwa katika Makubaliano ya Paris kuhusu Mabadiliko ya Tabianchi. [Tafiti za kisayansi](https://www.ipcc.ch/report/ar5/syr/) zipo wazi: ongezeko la joto duniani zaidi ya kiwango cha ukomo huu kitapelekea madhara makubwa na madhara yake yasiyorekebishika kiasi cha kuhatarisha afya, ustawi na Maisha ya watu kwa Mataifa yote.

Kundi lako ni pamoja na sauti za umma zilizojumuishwa za watu ulimwenguni. Hivyo ni pamoja na wizara za kiserikali kutoka ukanda unaochafua zaidi mazingira na hali ya hewa-Marekani, Jumuiya ya Ulaya, China, and India- na wawakilishi kutoka ukanda mwingine wa nchi zinazoendelea duniani ikiwemo Africa, Asia, Amerika Kusini na visiwa kando ya bahari (Pasifiki). Pia kuna wawakilishi kutoka vikundi vya serikali za kimataifa pamoja na Umoja wa Mataifa. Muungano huu ni muhimu sana katika kukuza na kuhifadhi ustawi wa kiuchumi na utulivu wa kijiografia kwa Mataifa yote duniani kupitia kipindi hiki cha mpito cha kuelekea karne ijayo.

Vipaumbele vyako vya kisera vimeorodheshwa hapa chini, hata ivyo unaweza pendekeza, au kuzuia sera yeyote ile iliyopo.

1. **Toa Ruzuku kwa vyanzo vya Nishati Jadidifu (jua, upepo, jotoardhi, maporomoko ya maji, uhifadhi nishati).**

Sekta ya uzalishaji nishati jadidifu inakuwa kwa kasi, ingwaje bado inachagia asilimia ndogo katika usambazaji wa nishati duniani hivi leo. Ruzuku zitaisaidia kukuza sekta na kutengeneza teknolojia stahiki kuiondosha haraka sekta ya mafuta, makaa yam awe na gesi asilia. Uhifadhi nishati (kwa mfano betri, vihifadhi joto, pampu za kusukuma maji) na “teknolojia za mfumo wa kusafirisha umemem (gridi) ulio na ufanisi na rafiki kwa mazingira” zinazoruhusu muingiliano wa nishati jadidifu kama nishati jua na upepo kujumuishwa katika mfumo wa uzalishaji na usambazaji nishati ukitoa uhakika wa nishati rafiki.

1. **Fikiria kutoza kodi mafuta yatokanayo na makaa ya mawe, mafuta, na gesi asilia/au kuweka bei ya uzalishaji hewa ukaa duniani.** Wakati dunia inalazimika kuacha kutumia nishati ya mafuta, makaa ya mawe na gesi asilia ili kupunguza uzalishaji wa gesi joto, nishati inayotumika kwa kiasi kikubwa duniani hivi leo inatokana na mafuta, makaa ya mawe na gesi asilia. Itakuwa ni gharama na vigumu kubadili miundombinu ya uzalishaji nishati duniani. Viwango vya Gharama za Masoko kwa sasa havijumuishi gharama za athari za kimazingira na Kijamii zinazosababishwa na za **makaa** ya **mawe, mafuta,** na gesi (madhara yake kwa nje). Mbaya zaidi, Serikali duniani kote ukijumuisha na yako, hutoa ruzuku ya dola za kimarekani bilioni mia saba sabini na tano ($775) hadi dola za kimarekani trioni moja ($1 trilioni) kila mwaka kwenye viwanda vya nishati za **makaa** ya **mawe**, **mafuta**, na gesi asilia. Wana uchumi wanakubaliana kuwa uwekaji gharama za uzalishaji hewa ukaa (CO­2) ni njia nzuri sana ya kupunguza uzalishaji wa gesi joto duniani. Fikiria kuweka gharama kulipia uzalishaji wa hewa ukaa, pengine kwa kipindi fulani kutaleta haueni kwa viwanda na wateja kuendana na hali iliyopo. Mapato yapatikanayo yanaweza kutumika kwa maendeleo ya jamii au kufidia gharama za utekelezaji wa sera nyinginezo. Hata hivyo haitawekana kufanya mabadiliko ya haraka. Kuweka gharama ya uzalishaji wa hewa ukaa kutaongeza gharama nishati kwa kipindi kifupi, ambapo inaweza kuwa tatizo kwa watu wa nchi zinazoendelea. Uwepo wa gharama kwa uzalishaji wa hewa ukaa utapelekea kukuza mitaji na kuchochea ubunifu katika sekta ya nishati jadidifu. Mataifa yenu mengi bado yanajenga migodi ya makaa ya mawe na mitambo ya kuzalisha umeme ingawaje inafahamika kuwa makaa ya mawe ndiyo yenye kiwango kikubwa nishati itokanayo na kaboni, na inachangia kwa kiwango kikubwa katika uchafuzi wa hewa unaoathiri mamilioni ya watu katika mataifa yenu hivi sasa. Kutoza kodi, kudhibiti, au kupiga marufuku kabisa matumizi ya makaa ya mawe kutapunguza uzalishwaji wa gesi joto kwa haraka, kupunguza uchafuzi wa hewa hatarishi, na kuboresha afya ya jamii.
2. **Kupunguza uzalishaji wa mithani, oxide za nitrous na gesi joto nyingine.** Hewa ukaa (CO2) ni miongoni mwa gesi joto hatari, lakini kwa sasa gesi joto nyingine huchangia takribani robo ya uzalishwaji wa gesi joto duniani. Gesi hizo ni pamoja na mithani (CH4), oksaidi za nitrous (N2O), na aina tofauti tofauti za chlorofluorokaboni na muunganiko wa gesi nyinginezo za fluorides (ambazo huitwa F- gesi). Molekyuli kwa molekyuli, gesi nyingine nyingi zisizo za kabonidayoxide gesi huchangia mara kumi, mara mia, au mara elfu zaidi katika ongezeko la joto duniani kwa karne ijayo ikilinganishwa na hewa ukaa. Ingawaje mkusanyiko wake upo chini, ila unakuwa kwa kasi.
3. **Kupunguza ukataji wa misitu.** Ukataji wa misitu (miti) uliokithiri duniani hutokea katika ukanda wa misitu ya kitropikana wa Nchi zako ikujumuisha bonde la Amazoni, China, India na Indonesia. Kulinda Misitu kunaweza kupunguza gesi joto sambamba na kuhifadhi bioanuwai na kuhifadhi usambazaji wa maji. Hata hivyo, kuzuia ukataji wa misitu (Miti) hupelekea kupunguza matumizi muhimu ya ardhi kwenye ukataji miti, uzalishaji wa chakula, nishati itokanayo na viumbe hai na matumizi mengineyo muhimu.
4. **Fikiria urejeshaji misitu/upandaji wa Miti.** Upandaji miti ni ustawishaji wa misitu mipya katika ardhi isiyokuwa na miti; pengine ni ardhi ambayo awali iliharibiwa kwa ukataji wa miti au uharibifu wa mazingira. Ikiwa kama itatekelezeka kwa kiwango kikubwa, upandaji miti utaweza kutumia ardhi ambayo ingeweza kuhitajika katika kilimo cha mazao au ufugaji wa mifugo hivyo kuongeza gharama za manunuzi ya chakula. Fikiria ni kiasi gani cha ardhi kinaweza hitajika kwako kisera katika upandaji miti na makundi mengineyo.

**Mambo mengine ya kuzingatia**

Unatambua kuwa mabadiliko ya tabianchi ni halisi, husababishwa na uchomaji nishati ya mafuta, makaa ya mawe, na gesi asilia na kwamba hupelekea hatari kubwa kwa watu duniani kote—pamoja na yako. Mabadiliko ya tabianchi ni tishio kubwa linalozalisha madhara juu ya madhara yanayodhoofisha usalama wako wa taifa, kama uharibifu utokanao na mabadiliko ya tabianchi unavyozidi kusababisha migogoro na kuhama hama.

Idadi ya watu ulimwenguni inakaribia bilioni 8, na miradi ya Umoja wa Mataifa itafikia zaidi ya bilioni 9 ifikapo 2050 na takribani bilioni 11 ifikapo 2100. Wingi wa ukuaji huo unatarajiwa kutoka nchi zinazoendelea, ambapo mapato na matumizi yapo chini lakini hutegemewa kuongezeka kwa haraka.

Umasikini, utapiamlo na magonjwa ni hali ya kawaida katika mataifa mengi yanayoendelea. Serikali zenu zinahangaikia kukuza uchumi haraka iwezekanavyo ili kuboresha huduma za afya, elimu, jamii na fursa za kiuchumi ambazo hufurahiwa na nchi zilizoendelea hivi sasa, lakini maendeleo hayo yanaweza kuongeza matumizi ya mafuta, makaa ya mawe na gesi asilia na vyanzo vingine vya gesi joto hatari. Wakati huo huo, takribani watu bilioni moja duniani bado wanakosa huduma ya nishati ya uhakika na hutegemea nishati ya jadi ya mimea na mabaki ya mimea (kupikia kuni) ili kupata mahitaji ya msingi ya nishati, ambayo hupelekea uharibifu wa mazingira na vifo vya watu milioni, hasa wanawake na watoto.

Wengi katika nchi zinazoendelea husema kwamba mataifa yaliyoendelea /tajiri hutumia sehemu kubwa ya rasilimali duniani, zinazalisha gesi joto zaidi kwa uiwano wa mtu mmoja mmoja na taifa hivyo kuchangia uzalishaji mkubwa wa gesi joto tangu yatokee mapinduzi ya viwanda.